Thursday, November 8, 2007
NA VEIKA E DAU VAKAYACORI E NA MEKE
Na Kerei ni Meke
Oqo na kena lai kerei vua na Daunivucu e dua na meke. E dau i kere ga ni meke na yaqona. Na yaqona oqo e dau sega ni cabo ka dau qai tara ga mai ka vakamaluataka o Daunivucu.Na Sevu ni Meke
Na kena lai meketaki kina vakadua e dua na meke vou. E dau kena i vakarau me sevu na meke vua na Turaga. E dau cavaka mai e dua na kamunaga na Turaga ni vanua me i sevu meke ka ra na cakava yaqona ko ira na lewe ni meke.
Na Soli ni Meke
Oqo na gauna e sa na qai solia kina na meke kina vanua ko koya na vuniduvu. E na dau kenai soli na tabua.
Na Vakacirisalusalu
Oqo na i tinitini ni veiqaravi ni sa vulici, sevuti, meketi me vaka nai naki ni kena vulici, sa qai caka na vakacirisalusalu. E dau caka e dua na magiti vei daunicuvu ka caka tale ga na nona i yau. E dau cabo vata ga vakadua na magiti kei na i yau mei vakavinavinaka ni meke e sa mai meketaki rawa.
E na qai vakuri tale tani....FIJITUWAWA.COM RESEARCH TEAM
Posted by Fijituwawa News at 8:01 PM
No comments:
Subscribe to: Post Comments (Atom)
eng_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn